
DE DOLORE. 



iNulla profecto idea tota in Medicina atque 
Psychologia infinitas uberrimasque ac dolor ani- 
madversiones subjungit. Momentosa argumenti 
mole deterritus primo intuitu animus meus reces- 
serat, veritus ne audacis arrogantiae incusaretur; 
et quum propositum serio pensitavissem, et vires 
meas attente consuluissem magis magisque timor 
meus increbuit. Et revera si quisquis prima vice 
propria cogitata publici juris faciens necessario, 
ubi sagaci praeditus sit prudentia, trepidare debet ; 
mihi autem qui de ardua res coram gravissimo Col- 
legio sum disserturus, quare animis fere collaben- 
tibus non erit incedendum ? Venia itaque mihi 
ulla sine jactantia, et accademicae solum oratiun- 
culae in modum sermonem suscipienli, si pauca et 
penitus nota ac severo destituta systemate tradide- 
ro, concedatur. 

Dolor quid sit, quotuplex, ubinam sedeat; ejus 
utilitalem, et damna in organismo vivente expone- 
re perexigui hujuscc laboris materiem constituunt. 
Pro re nata idcirco, neque eo quo sonat ordine 

propositum opusculi partes evolventur ; vacuum 
enim esset paucis pro animadversionibus ad occa- 
sionem magis, quam data industria concinnatis, 
strictam observare dispositionem. Argumenti dele- 
cti dignitatem seduliorem equidem postulare dili- 
gentiam nos prae caeteris profitemur, ut verum 
eleganter, abunde, et rite de dolore disquirereraus 
medicum et philosophum funditus nos esse opor- 
teret; quae nisi longa annorum studiorumque se- 
rie quum dotes obtineantur, juveni tyroni e discen- 
tium turba vix vix egredienti ipsas deesse non erit 
profecto mirandum. Vestra mihi, Profess. praestan- 
tissimis,Auditores ornatissimi,non absitiudulgentia. 

Dolor Graecis aXyos, Medicis illa est sen- 
satio cujus partes omnes corporis vivi tum exter- 
nae, tum internae susceptibiles sunt in quibus ner- 
vorum fit distributio, qui receptas adfectiones ad 
cerebrum transmittendi facultale gaudent. Hujus- 
modi sensatio animae est modificatio, quae in mo- 
lesta perceptione a turba in organismo, ob datam 
in organo sensus generaliter considerato laesionem, 
inducta consistit; quod organon ab illis sensuum 
singillatim consideratorum tum propter naturam 
sensalionis in ipso contingentis, quae ab alia qua- 
cumque differt, cum eo quod prae caeteris organis 
extendatur, et idcm quavis in parle remaneat, di- 
stinguendum est. Organa sensum peculiaris indu- 
striae textu singula instruuntur; organon contra dc 
quo agimus illam tanlum aptitudinem possidet, 
quae sensationum exercitio est necessaria; ubi re- 

vera pars aliqua corporis intima in ejus composi- 
tione plus minusve copiosum nervorum numerum 
capiat, illius pro dolore susceptibilitas adaugetur vel 
imminuitur; a caeteris hic sensus quoque discerni- 
tur, quum humanae sit naturae illum adeo abhor- 
rere, ut qui ab ipso ad/iciatur, se invito, adarcendas, 
tollendasque molestae perceptionis causas vel quae 
causas putat, enixe nitatur ; quidquid enim dolo- 
rem ciere valet ad organismi destructionem inten- 
dit ; et innato quodque animal suimetipsius conser- 
vatoinis amore imbuitur. Tali sub adspectu consi- 
deratus dolor sensum sui generis proprio donatum 
organo, qui cum tactu perfectam invenit analogiam, 
constituit; rem autem strictius respicientes, tactus 
ipse ruditer adfectus dolor quiret deflniri, nisi do- 
lorum illa species, quae materiali quodammodo sub- 
strato caret hanc molestae sensationis ideara im- 
perfectam redderet. Organicum et materialem ni- 
hilominus dolor fundum agnoscit, vel per nervos ad 
cerebrum vehatur, vel ipso in cerebro dolorosa sen- 
satio remaneat, aut a communi sensorio extus ge- 
ratur omni in casu organicum et materiale ministe- 
rium emergit. Nata est inde illa doloris divisio, 
quae in physicum et moralem seu psychicum 
discedit. Ut medici et psychologi officium firmis 
determinetur fundamentis, talis dolorem consi- 
derandi ratio aliquem respectum meretur, quae 
caeterum in utilitatem literaturae magis, quam 
sanae philosophiae redundat : medicus enim u- 
tramque patiendi speciem uno merito comple- 

ctitur nominc, cum utraque in organismi detri- 
mentum conspiret. Non defuere qui dolorem uti- 
lem praedicaverunt, eo quod animam de noxis 
corporis incolumitatem minitantibus moneat ; et 
revera dolor medico morbi sedis indicia plerumque 
suppeditat : alia sub fronte, ex latere nempe mo- 
rali dolorem nonnulli summis extulerunt laudibus, 
quippe qui ad magna sistit incitamentum, interdum 
etiam: 

« Emollit mores, nec sinit esse feros » 

et voluptatem jucundiorem efficit. 

Doloris causae multae possunt series considerari 
videlicet: u Actionis excessus; vehementes ideo 
sensationes : intensi frigoris, aestuantisve caloris, 
famis aut flitis perceptio, labor intellectualis nimis 
protractus, animi pathemata impetuosa, conatus 
musculares, uteri contractiones in partu et similia 
dolorem in partibus ipsis quae nimiam actionem 
sustulerunt, inducunt ; a.° Organorum laesiones 9 
nempe vulnera, puncturae, contusiones, distcnsio- 
nes, lacerationes, ustiones, irritatio, inflammatio, 
cancrum, nevralgia, aliique hujusmodi morbi; 3* 
Cerebri nervorumque peculiaris status, qui dolo- 
rem antea perpessum recordetur, dolorem usque in 
parte jam ablata alias residentem, vel hujusce sen- 
sationis hallucinationes, perceptiones nempe sine 
objecto, provocet: aegros nonnullos enimvero potft- 
quam amputationi fuerint subjecti, diros nihilomi- 
nus in artu ablato, juxta eorum sensationem pati 

dolores constat; et quibusdam hallucinationum spe- 
ciebus dolores sunt referendi de quibus hyslericae 
et hypochondriaci modo in organo modo in alio, 
quin ullus adsit morbus, conqueruntur. 4-° Postre- 
mo influxus quidam sympathicus ; sic in vescica 
praesentia calculi, dolorem ad apicem glandis pro- 
movet, hepatis inflammatio dolori ad humerum 
dexterura plerumque consociatur; morbus coxarius 
dolorem in genu provocat et sic porro. 

Quibus rite pensitatis, sponte fluit dolorem,plvy- 
sicum in actione excedente, in organorum laesio- 
nibus et in sympathico influxu esse investigandum; 
dolorem contra moralem seu psychicum in pecu- 
liari cerebri tantum statu, in pcrceptione scilicet 
absque objecti materialis praesentia, consistere : 
Variae sunt adeo sensationes dolorosae ut fere, im- 
mo certe impossibile unicuique aptam adsignare 
denominationera sit. Archigenes quamvis foecun- 
ditatis inexhauribilis graeci idiomatis auxilio polle- 
ret, hunc laborem perficiendum perperam suscepit. 

Doloris phjrsici causa potest generatim quid- 
quid haberi nervi distensionem inducens, vel quac- 
vis alia dispositio nervum in periculum rupturae 
impellens, ita verum* ut percepta a nervo tali in 
statu sensatio ad auimam transferatur. Causae hu- 
jus agendi ratio quatuor doloris species constituit, 
nempe distendens, gravativus, pulsans et puncto- 
rius: quivis alius dolor harum specierum compli- 
cationem sistit. 

SPECIES PRIMA 



Dolor Distendcns. 

Dicitur ille, quem sensus distensionis in re- 
gione patiente comitatur, et quidquid nervos prae- 
ter statum normalem et membranas nervosas re- 
gionis sedem doloris componentis distendere valet 
Talis erat ex. gr. torturae olim eflfectus, cui subji- 
ciebantur rei, ut crimina patrata confiterentur, 
ipsos per brachia suspendendo; aut pondera pedi- 
bus eorum adnectendo; quae paullatim augebantur, 
omnes partes molles gradatim sic elongabantur, et 
sensim dolor in ipsis exasperabatur , nervos in 
dispositionem proximae rupturae impellendo; un- 
de eo iutensior emergit dolor, quo major numerus 
nervorum in hunc statum adductorum; eandem 
doloris speciem ii patiuntur, in quibus artuum ex- 
tensio ad luxationes reducendas exerceatur. Dolor 
nervo, aut tendine semicaesis, laceralis aut corrosis 
variis a causis superveniens ejusdem est indolis; 
nervi enim sicut et tendincs una haud componun- 
tur fibra, sed potius fibrarum contiguarura fascicu- 
lo constant, gradum tensionis habentium, quem ad 
sustinendum omnes simul conlribuunt. Statim ac 
numerus fibrarum imminuitur, reliquae tolum co- 
natum patiuntur; quaeque hiuc cx residuis integris 
fortius distendentur, et majorcm in rupturam op- 
portunitatem habebunt; dolor hinc plus minusve 
intensus juxta fibrarum cacsarum aut laceratarum 

numerum relate ad illas quae integritatem servant. 
Solutio tali modo continui in fibris caesis non est 
causa doloris,sedin illis quae integrae distensiores- 
que remanent. Fibrae nervosae distensio a causa 
quoque interna produci potest, quae diflerentibus 
in cavitatibus corporis agat; sicuti sanguinis ad- 
pulsus qui aliquam in regionem irruat, et vasa 
praeter modum dilatet, eorumque fibras ita disten- 
dat quousque rumpat. Intensitas doloris in ratione 
intensitatis actionis vasorum parietes removenlis 
semper erit. 

Hoc in inflammationibus pblegmonosis et ery- 
sipelatosis observare contingit; nimia liquidi quanti- 
tas in quadam cavitate detenta, cujus parietes ulte- 
riori dilatationi renitantur eundera producunt efle- 
ctum ac in ischuria in vesica, in lvydrocele, in hy- 
dropibus, in tympanitide, in colica flatulenta etc. 

Dolor dislendens varia pro diiTerenlibus ejus 
gradibus nomina suscipit, nec non juxta regiones 
quae dolore corripiuntur; dicitur ergo divellens si 
pars dolens ita protendatur ut ejus ruptura immi- 
neat. 

SPECIES SECUKDA. 

Dolor Gravativus. 

lilc est dolor quem sensus ponderis coraitatur, 
qui fibrarum regionis adfectae distractionem pro- 
vocat, veluti aqua aut liquidum quodcumque inca- 
vitate pectoris, abdominis, scroti, aut textus cel- 

lularis cujusvis aliae ragionis aftkiunt ; foetus ad 
instar nimis volurainosi aut mortui in matricem , 
calculi in renes aut vesicam; sensus ponderis visce- 
rum phlogosi correptorum, obstructione aut scirrho 
laborantium, vel sanguinis ejusdem, dum nimia 
quantitale suis in vasibus detinetur. Huic doloris 
speciei molestia quam viatores pedestres patiuntur 
est referenda, qui postquam pauxillum constiterint, 
gravativa delassatione deprehenduntur, quae a rela- 
xatis fibris muscularibus propter nimis protractam 
actionem est repetenda; unde cunctis in artubus 
stascs adoriuntur; et quum adeo copiosam fluidi 
artus ipsi quantitatem recipere non consuescant, 
propter distractionem fibrarum vasorum nimis re- 
pletorum scnsum ponderis patiuntur. 

Sensus torporis in artu post nervi compressio- 
nem in eo sese distribuentis, aut aliam quamcum- 
que ob causam torpor gravativus nuncupatur. 

SPECIES TERTIA 

Dolor Pulsans. 

Dolor pulsans a nervorum distensione produci- 
tur,a motu distrahente arteriarumpulsationi,earum 
nempe dilatationi respondente, adaucta: doloris 
hujus haec cst causa profecto immediata, major 
enim fluidorum adfluxus partis male adfactae volu- 
men adauget, tcnsionem illi aflert, et hinc raagis 
magisque nervos in ejus textu sitos distcndit. Dolor 

liujusmodi iis praesertim obtinet locis in quibus di- 
ves nervorum distributio contingir, in cute scilicet, 
in membranis, in textubus tendineis, raro vel nun- 
quam in visceribus mollibus sicuti lien, pulmones 
etc. Dicitur lancinans, dolor puisans, cum eo in- 
tensitatis advehatur, ut timor exsurgat ne pars ali- 
qua continui solutione diffindatur. 

* 

SPECIES QUARTA. 

Dolor Pungens. 

Corporis duri acuminati regionem patientem 
veluti penetrantis sensus dolorem pungentem co- 

mitatur; hunc idcirco quidquid opportunitatem 

ad pungendas aut penetrandas partes nervosas 

habeat inducere valet; extus ergo corpora cun- 

cta circumstantia tum mechanica cum plvysica ; 

intus humores, ut ita dicam, acres, vel qui eortim 

actionem determinatum in punctum, post recep- 

tum impulsum, in loco clauso, dirigunt dolorem 

pungentem nrovocant, cujus exemplum in qua- 

rundam pustularum eruptionem aptum invenimus. 

Nonnullis dolor pungens nominibus insignitur; di- 

citur exinde terebrans si superficies partis dolen- 

tis plurimis in punctis distenditur, et dolorem qua 

effectum terebrae profundius in doloris sede pene- 

trantis nobis effingimus: forunculis ad suppura- 

tionera accedentibus haec sensatio percipitur. Ma- 

teries in apicem aut in parietes abscessus agens, 

sensum dolorosum provocat, qui animae ideam 
trypani superficiei cutaneae tota cum ejus spissitu- 
dine adpliciti subjungit. Formiculatio nuncupatur 
sensus, quem levis multiplex vagaque punctura 
excitat, impressionem a formicis aliqua super re- 
gione sensibili repeutibus productam simulans: 
molestum hunc sensum in artuum stuporepatimur, 
ob sanguinis aliorumquehumorum in vasa reditum, 
a quibus per compressionem aberraverant; distra- 
ctio tunc in fibris quibus tunicae vasorum compo- 
nuntur per humorum adpulsum obvenit. Prurigi- 
nosi nomine species illa doloris notatur, quae 
actionem potentiae eorsionis sensum inducentis in 
parte adfecta repraesentat: ubi erosio sit levis pru- 
ritus dicitur; si gravior et sensui caloris consociata 
dolor acer;s\ vehementissima dolorismordicantis 9 
corrodentis denominationem suscipit. Quapropter 
quamque doloris speciem alicui earum quas recen- 
suimus venit facile referenda, pro raajori minorive 
cum una aut alia analogia; in quibus autem varie- 
tatibus aut continuus aut intermittens, aequabilis 
aut inconstans, fixus aut erraticus dolor esse polest. 

Priusquam dolorem physicum deseramus, ut 
ad alteram propositi nostri partem transitus fiat 
de usu doloris pauca dicemus; illum qua indicium 
organi male adfecti considerantes. 

Sedem doloris generatim cerebrura optime re- 
fert; sicuti autem nonnulli textus in contactum si- 
mul congrediuntur aut confunduntur decipi facile 

possemus, ubi aliis ad morbum spectantibus cir- 
cumstantiis judicium nostrum non firraaretur. 

Dolor costalis in pleuritide et pleurodynia su- 
perficialis est, augetur autera valdopere sub pres- 
sione si adsit miositis, et tali pacto correpta morbo 
pleura laevum omen non indigitat. Difficile verum 
est nos certos facere si dolores vere in substantia 
ossea aut periostio et medulla sedem agnoscant; 
dolores articulorum a peculiari synoviae, chartila- 
ginum, ligamentorura, aliarumque parlium articu- 
lum vestientium dependere solent. Dolores vaso- 
rum \y mphaticorum, propter haecce organa a late- 
re truncorum et gangiiorum extenduntur. Dolores 
ab arteritibus et phlebitibus procedentes in decur- 
su vasorum inflammatorum manifestanlur. Dolores 
nervorum una cum distribulione eorum surcu- 
Jorum in regionibus corporis viventis distribuun- 
tur. Dolores pruriginosi quibusdam morbis cu- 
taneis peculiares evadunt. Accedenle pubertate , 
crescente graviditate , supervenientibus catame- 
niis, et durante febri lactea maramae saepissime 
dolent. Dolores uterini ad lumbos, ad inguina et 
femora, in adfectionibus caucerosis praesertim, 
extenduntur. In partu dolores veri a tergo oriun- 
tur, et in collum uterinum desinuut. Calculi prae- 
sentia in vesica pruritum et dolorera in extremita- 
te urethrae et in glande, iuterdum et sensum gra- 
vedinis ad perinaeum producit. Dolores renum cre- 
bro propter funiculum spermaticum ad testiculum 
usque, propagantur; illi hepatis dextero [in hypo- 

chondrio prodeunt, et in regione humerali lateris 
ejusdem diffunduntur. Dolores stomachi, intestino- 
rum, cordis, in regionibus ab his organis occupatis 
persentiuntur . Dolor et phaenomena extraordi- 
naria ab ictu in epigastrium procedentia plexus 
caeliaci delicatulae structurae sunt tribuenda. Do- 
lores pulmonum sunt profundi et dorsum costa- 
tum, partem anticam, superiorem et inferiorem 
thoracis, juxta specialem morbi sedem occupant. 
Membranarum serosarum dirissimi sunt dolores; 
illi autem membranae mucosae gastro-pulmonaris 
obtusi esse consueverunt, interdum etiam in gra- 
vissimis usque phlogosibus penitus desunt; abdo- 
men quoque vehementissima in gastro-enteritide 
iiidolens fuit observatum. 

Seusus oppressionis, suffocationis (dolor grava- 
tivus) in morbis tum internis thoracis, cum in mu- 
sculorum respirationi iuservientium spasmis occur- 
runt. Dolores in enkephalopathiis ab hocce orga- 
no provocatos ejus involucra plerumque patiuntur, 
in massis muscularibus, et in nervis externo trun- 
co arlubusque dicatis, raro ipso in cerebro contin- 
gunt; cephalalgia fere semper superficialis est, at- 
que tunc esse profundam per analogiam putare li- 
ceret, cum in aracnoidea internam ventriculorum 
cavitatem vestiente, aut iu pia-matre inanfractuosi- 
tates se se intrudentc sedeat; aegritudo, horripila- 
tio, torpor, puncturae doloresque in artubus et ar- 
ticulis quasdam fere omnium adfectionum cerebra- 
lium periodos notant; cerebrum hinc tali modo 

proprios dolores in nervis usque et visceribus tho- 
racicis et abdominalibus animadvertere et perci- 
pere potest jure inferri. Quibus positis non abso- 
num a veritate erit credere hoc organon chemicis 
mechanicisve laesionibus fere insensibiie, morbosas 
impressiones immediate et directe suamet in sub- 
stantia contingentes non sentire; atque tunc dolo- 
rcs proprios animadvertere cura alia organa affli- 
ctavcrit. 

Reliqui modo est ut de altera doloris specie, 
quam psychologi foro medico ablatam sibi omnino 
reservarunt, menlionem faciam; experientia tamen 
ct praesertim sana philosophia nullum adesse psy- 
chologum qui et medicus non sit et viceversa, lucu- 
lenter docuerunt; sonabit ergo immortale illud effa* 
Ctum: Medicus phylosophus. Dolor tali sub adspe- 
ctu latissimam suscipit significationem, quae affecti- 
bus cunctis animi et animae venit adplicanda; idem 
est ac immensum HxSos Graecorum. Nos autem 
sicuti in plrysico in morali quoque dolorem mo- 
lestam sensationem appellamus. Animus et ani- 
ma laetis etiam in perceptionibus passive adfi- 
ciuntur, cum actio eorum post receptam sensa- 
tionem dumtaxat expergiscatur; anirai ergo pa- 
themata, quae moleste non adficiunt dolores apud 
nos non censentur; quia ubi haec amplissima re- 
tincretur significatio sensibilitas organum esset 
doloris. Meminimus superius, de organo doloris 
disserentes, illud tactui aequiparavisse: ast ne in 
contradictionem quis nos lobi adscrat, subdenomi- 

natione organi dolori dicati receptivitatem pro do- 
lore in nervis silam nos intellexisse enixe profite- 
mur. Quidquid ergo animam animunque moleste 
adficit dolor est, seu dolorosa sensatio; hinc et ani- 
mi pathemata exhilarantia proctracta nimis dura- 
tione, vel damno in organismum inducto dolores 
fieri possunt. Divisio aflectuum animi a celeberri- 
mo Fabricio ab Aquapendente inTractatu de Bru- 
torum loquela proposita sapientissimas continet 
animadversiones, quae ad rem nostram facerent. 

Quatuor allegr6 generum, sola Voluptas a dolore 
esset excludenda, Cupiditas enim, Molestia et Me- 
tus omnes capiunt charactercs, qui doloris ideam 
praeclare demonstrant. Dolor itaque moralis,si quid 
nobis proponere datur, in Fathema molestum et 
Voluptatem melancholicam, haud falso distingue- 
retur. Hujusce adfectionis varietatis in viris bonis 
artibus studiisque liberalibus operam navanlibus 
specimina conspicua reperiuntur: 

<( il carme » , 
« Che allegrb V ira al Ghibellin /uggiasco »j 

sculpta et picta Buonarroti ; Tragoediae immor- 
talis Alferii, opera Bjyron, Guerrazzi diri profun- 
dique pathematis indicia suppeditant; Petrarcha, 
Manzoni, Chateaubriand, La Martine, Pellico, et 
suavissimae doloris notae quibus Bellini musicalis 
fama adeo inclaruit, Voluptatis melancholicae exem- 
pla prostant. 

THESES DEFENDENDAE. 



I. 

Dolor organico-materialem sedem semper agno- 
scil. 

II. 

Dolor in praxi perulilis. 

III. 

Innumerae dolorum species ad distendentem, 
gravativum, pulsantem, pungentem dolorem redu- 
cuntur. 

IV 

Doloris idea, illi fibrae nervosae in opportuni- 
latem rupturae adnexa. . 

V. 

Doloris causa in nervorum molesta distensione 
consistit. 

VI. 

Cerebrum in dolore hjrpersthenice semper in- 
citatum. 

VII. 

Dolorem psychicum in Pathema molestum et 
Voluptatem melancholicam dividimus. 

VIII. 

Zelotypia pathematum animi dirissimum, ad 
species animalium labe servandas intendit. 

IX. 

Dolor jucundiorem voluptatem efHcit. 

X. 

Dolor ad momentosa incitamentum. 

XI. 

■ 

Deses plerumque in voluptate vita; in dolore 
ad activitatem semper disposita. 

XII. 

■ 

Prima foetus inspiratio a dolore, quem novi 
externi stimuli inducunt, pendere videtur. 

